CELEX: 62014CN0601
Language: lt
Date: 2014-12-22 00:00:00
Title: Byla C-601/14: 2014 m. gruodžio 22 d. pareikštas ieškinys byloje Europos Komisija/Italijos Respublika

16.3.2015   
            
            
               LT
            
            
               Europos Sąjungos oficialusis leidinys
            
            
               C 89/7
            
         2014 m. gruodžio 22 d. pareikštas ieškinys byloje Europos Komisija/Italijos Respublika
   
   (Byla C-601/14)
   (2015/C 089/08)
   Proceso kalba: italų
   
      Šalys
   
   
      Ieškovė: Europos Komisija, atstovaujama E. Traversa, F. Moro
   
      Atsakovė: Italijos Respublika
   
      Ieškovės reikalavimai
   
   
               —
            
            
               Pripažinti, kad nepriėmusi visų priemonių, būtinų užtikrinti kompensacijų smurtinių tyčinių nusikaltimų, padarytų jos teritorijoje, aukoms schemos egzistavimą, Italijos Respublika neįvykdė savo įsipareigojimų pagal Direktyvos 2004/80/EB 12 straipsnio 2 dalį (1);
            
         
               —
            
            
               priteisti iš Italijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyva 2004/80/EB įdiegiama nacionalinių institucijų bendradarbiavimo sistema, palengvinanti visos Europos Sąjungos nusikaltimų aukoms gauti kompensaciją esant užsienyje. Ji veikia remiantis valstybių narių schemomis dėl kompensacijų smurtinių tyčinių nusikaltimų, įvykdytų atitinkamose jų teritorijose, aukoms. Siekiant užtikrinti tokios sistemos veikimą, šios direktyvos 12 straipsnio 2 dalimi valstybėms narėms nustatoma pareiga užtikrinti, kad jų nacionalinės taisyklės numatytų kompensacijų smurtinių tyčinių nusikaltimų, padarytų atitinkamose jų teritorijose, aukoms schemas, kurios garantuotų sąžiningą ir atitinkamą kompensaciją aukoms. Ši pareiga turi būti suprantama kaip apimanti visas smurtinių tyčinių nusikaltimų formas, o ne kai kurias iš jų.
   Italijos teisės sistemoje numatyta nacionalinė schema dėl kompensacijų nusikaltimų aukoms, kurią sudaro keletas specialių įstatymų, susijusių su kompensacijomis konkrečių formų smurtinių tyčinių nusikaltimų aukoms, bet nėra bendros kompensacijų sistemos, susijusios su visų nusikalstamų veikų, kurios pagal Italijos baudžiamąjį kodeksą apibrėžiamos ir kvalifikuojamos kaip tyčinės ir smurtinės, aukomis. Konkrečiai kalbant, Italijos teisės sistemoje nenumatyta schema dėl kompensacijų „bendro nusikalstamumo“ įvykdytų smurtinių tyčinių nusikaltimų aukoms, neapibrėžta specialiuose įstatymuose.
   Todėl reikia konstatuoti, kad Italijos respublika neįvykdė savo įsipareigojimų pagal Direktyvos 2004/80/EB 12 straipsnio 2 dalį.
   
      (1)  2004 m. balandžio 29 d. Tarybos direktyva 2004/80/EB dėl kompensacijos nusikaltimų aukoms (OL L 261, p. 15; 2004 m. specialusis leidimas lietuvių k., 19 sk., 7 t., p. 65).